Gw mau tau Pendidikan dan kerjaya dari Tembakau (kartunis). Jelasin dalam bahasa melayu

Beliau mendapat pendidikan awal di Sekolah Rendah Iskandar Shah, Parit dan seterusnya di peringkat menengah di Sek. Men. Keb. Agama Sultan Azlan Shah, Bota. Sewaktu melanjutkan pelajarannya, beliau keluar masuk IPT tetapi tidak pernah dapat menghabiskan pengajian beliau kerana sifatnya lebih cenderung ke arah seni persembahan teater dan lukisan.

Beliau memulakan kerjaya sebagai kartunis majalah kartun humor popular Ujang yang mana kartunis Ujang memberikan nama Tembakau kepadanya. Kartunis Tembakau kemudiannya bekerja di Kharisma Pictures sebagai penulis cerita dan skrip untuk siri animasi Usop Sontorian. Selain itu, beliau turut berkhidmat sebagai pengarah seni bagi siri animasi itu.

Pada tahun 1997, Tembakau menerbitkan naskhah komik pertamanya yang berjudul Kartini terbitan Multi Triple Vision Sdn. Bhd. Secara tidak langsung, Kartini Kembali merupakan kesinambungan dari Kartini dan naskhah kedua daripada Tembakau yang pernah dikeluarkan secara bersiri dalam Aku dan Sesuatu terbitan Aie Production.

Tembakau adalah salah seorang penggiat komik yang tidak jemu-jemu membantu dalam menyokong aktiviti PEKOMIK dan arena komik tanah air. Beliau pernah menjadi tenaga pengajar Pekomik Classroom dan pemenang Anugerah Pekomik kategori Penulis Komik Terbaik dan Komik Terbaik pada tahun 2012.

Beliau juga dikatakan dalam proses menulis skrip filem Kartini yang diadaptasi dari novel grafiknya sendiri, yang pertama kali diterbitkan dalam majalah Lanun pada 1990-an.